थाना सदर में 3 घंटे हिरासत में रही अकौत की पंचायत
शुक्रवारको पटियाला के सदर थाने में देवीगढ़ रोड की गांव अकौत की पंचायत को तीन घंटे हिरासत में काटने पड़े। गांव की सत्थ (बैठने का साझा चबूतरे) को लेकर हुए विवाद के कारण यह मामला बढ़ा। इसी कारण अकौत पंचायत के सरपंच कुलदीप सिंह के साथ तीन अन्य पंचायत मेंबरों के साथ अन्य गांववासी शुक्रवार दोपहर 12 बजे से दोपहर 3 बजे तक थाने की हवालात में रहे। बहरहाल इसके बाद इन सभी ग्राम पंचायत मेंबरों को थाने से जाने दिया गया।
सरपंच कुलदीप सिंह ने बताया कि करीब तीन घंटे की हिरासत उनके साथ काटने वालों में पंच माई लाल सिंह, पंच गुरबीर सिंह और पंच गुरमीत सिंह आदि शामिल रहे। सरपंच ने उनकी पंचायत को अवैध हिरासत में लिए जाने का मामला अगले दिनों में एसएसपी और डीआईजी के ध्यान में लाकर संबंधित पुलिस अधिकारियों के खिलाफ कार्रवाई की मांग करने की बात की। दूसरी ओर थाना सदर एसएचओ सुखराज सिंह ने किसी प्रकार की अवैध हिरासत को नकारा और कहा कि इस जमीन के विवाद के संबंध में दोनों पक्षों को फिर से बुलाया गया है। जमीन की मलकीयत संबंधी दस्तावेजों की जांच के बाद जरूरी फैसला किया जाएगा।
शिकायतकर्ता ओम प्रकाश ने पुलिस को बताया कि वह गांव में अपनी जमीन पर मंदिर बना रहे हैं। इसी जमीन के दायरे में गांव की सत्थ भी रही है, जिसकी वह चारदीवारी करवा रहे हैं। उन्होंने कहा कि ग्राम पंचायत के मेंबर इस चारदीवारी में सत्थ को लिए जाने का विरोध कर रहे हैं। इसी के विरोध में वह (ओम प्रकाश) जमीन की निशानदेही भी पटवारी से करवा चुके हैं और इस बारे में रिपोर्ट भी उनके पक्ष में ही आई है।
थाना सदर के बाहर हवालात में बंद रखे जाने की जानकारी देते पंचायत मेंबर।
हिरासत के आरोप से एसएचओ का इनकार
एसएचओसुखराज सिंह ने सरपंच समेत बाकी पंचायत मेंबरों को किसी प्रकार की हिरासत में रखने को नकारा। उन्होंने कहा कि उनकी ड्यूटी चूंकि नाके पर थी तो इसी कारण थाने में दोनों पक्षों को कुछ देर के लिए बैठना पड़ा। अब जमीन की निशानदेही के लिए बीडीपीओ के पास यह मामला भेजा जाएगा और उसके बाद ही उचित कार्रवाई की जाएगी।
सरपंच बोले, 200 साल पुराने बोहड़ को काटा जाए
उधर,सरपंच कुलदीप सिंह ने कहा कि मंदिर निर्माण के पक्ष में वह हैं, लेकिन इसके साथ ही उनकी मांग है कि सत्थ में लगे करीब 200 साल पुराने बोहड़ के पेड़ को काटा जाए और ही सत्थ की तोड़फोड़ की जाए। सरपंच ने बताया कि इस सत्थ को गांव के लोग हर तीज त्यौहार या धार्मिक समागम पर लंगर लगाने के लिए इस्तेमाल करते हैं। इसी सत्थ को आम लोगों के इस्तेमाल के लिए छोड़ दिए जाने का मामला ओम प्रकाश के सामने रखा गया था।
कागजात दिखाते ओम प्रकाश
{मंदिर की चारदीवारी में साझा चबूतरा आने से पंचायत गई थाने {एसएसपी और डीआईजी के ध्यान में लाया अवैध हिरासत का मामला
bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva